Sheikh Azahari bin Sheikh Mahmud (3 September 1928 – 20 April 2002) atau lebih dikenali sebagai A.M. Azahari merupakan seorang ahli politik Brunei. Beliau orang utama terlibat dalam Pemberontakan Brunei yang dilihat menyanggah rancangan pembentukan Persekutuan Malaysia selain menggabungkan Sabah, Sarawak dan Brunei membentuk suatu negara baharu iaitu Kesatuan Kalimantan Utara.

Awal hidup
Beliau keturunan kacukan Arab-Melayu. Ramai orang mendakwa beliau dilahirkan di Labuan, namun Azahari menolak dengan tegas dakwaan tersebut dan berkata beliau dilahirkan di Bandar Brunei di sebuah rumah di tapak terbinanya Muzium Peringatan Churchill (kini Muzium Alat Kebesaran Diraja) namun pernyataan tersebut dilihat para sejarawan mustahil untuk disahihkan

Beliau mendapat pendidikan di Jawa dan kemudian bertarung melawan Belanda di sana.

Kerjaya politik

Beliau pemimpin Parti Rakyat Brunei yang berupaya untuk mengurangkan kekuasaan mutlak Omar Ali Saifuddin III agar digantikan dengan sebuah kerajaan perlembagaan.

Partai Azahari memenangkan seluruh 16 kerusi terpilih dalam dewan perundangan beranggotakan 33 orang dan sebagai ahli politik sayap kiri, Azahari sangat menentang gagasan Sultan agar Brunei menjadi anggota dalam Persekutuan Malaysia, bersama dengan Borneo Utara Britania (yang kemudian berganti nama menjadi Sabah), Sarawak dan Singapura.

Gagasan Kalimantan Utara awalnya diusulkan oleh Azahari, yang memiliki hubungan dengan pemikir nasionalis seperti Sukarno dan Ahmad Zaidi Adruce di Jawa pada 1940an. Gagasan tersebut mendukung dan mencanangkan penyatuan seluruh teritorial Borneo yang berada di bawah kekuasaan Inggris membentuk sebuah negara Kalimantan Utara sayap kiri independen.

Azahari secara peribadi mendorong kemerdekaan Brunei dan bergabung dengan Borneo Utara dan Sarawak untuk membentuk federasi dengan Sultan Brunei sebagai suatu negara berkerajaan perlembagaan. Hal ini berselisih dengan pendirian pihal Parti Rakyat Brunei sepakat mahu bergabung dengan Malaysia dengan syarat penyatuan ketiga-tiga wilayah Borneo Utara yang disatukan dengan Sultan mereka sendiri sambil menolak dominasi oleh Malaya, Singapura, para administrator Melayu atau para pedagang Tionghoa.

Usulan Kalimantan Utara dipandang sebagai alternatif pasca-penyahjajahan setempat yang menentang rencana Persekutuan Malaysia. Oposisi lokal di seluruh teritorial Borneo utamanya berdasarkan pada perbedaan budaya, sejarah, politik dan ekonomi antara negara-negara Borneo dan Malaya, serta penolakan dominasi politik kuasa Tanah Melayu yang lebih tertumpu di Semenanjung.

Penggiatan pembebasan Brunei 
Pada masa Pemberontakan Brunei, Azahari berada di Manila dan berupaya untuk menghindari penangkapan oleh pasukan British dan Komanwel yang membantu meredam pemberontakan tersebut. Beliau pernah terlibat dalam pemberontakan Limbang.

Pada tahun 1975, beliau membuat ucapan di hadapan hadirin delegasi Pertubuhan Bangsa-Bangsa Bersatu dengan cubaan mendapatkan sokongan diplomatik terhadap perjuangan revolusi Parti Rakyat Brnei mahu menamatkan penjajahan British di Brunei dengan inisiatif mereka sendiri.

Hidup di pengasingan dan kematian 
Setelah percubaan beliau ditumpaskan, beliau melarikan diri ke Jakarta mendapat suaka dari Presiden Sukarno pada 1963 dan tinggal dalam pengasingan di Kalimantan.

A. M. Azahari kemudian meninggal pada 2002 di Bogor, Indonesia. Ia berusia 75 tahun meninggalkan seorang isteri dan lebih dari 10 anak.

Rujukan

 World History Study Guide. "Parti Rakyat Brunei History Summary". Retrieved 15 December 2005.
 Sejarah Indonesia "The Sukarno years: 1950 to 1965". Retrieved 15 December 2005.
 Jabatan Negara A.S.. "Brunei". Retrieved 17 September 2010.

Kelahiran 1928
Kematian 2002
Orang Brunei keturunan Arab
Pemberontak Brunei
Ahli politik Parti Rakyat Brunei